
APSPRIEDES NOTEIKUMI

Atklātam konkursam 
“Skolēnu mācību snieguma ietekmējošo faktoru monitoringa risinājuma izstrāde un ieviešana”
 identifikācijas Nr. IZM2026/18/AK/AIKA

Izglītības un zinātnes ministrija (turpmāk – Pasūtītājs) saskaņā ar Publisko iepirkumu likumu (turpmāk – PIL) 18. panta otro daļu rīko apspriedi par plānoto Atklāto konkursu “Skolēnu mācību snieguma ietekmējošo faktoru monitoringa risinājuma izstrāde un ieviešana” (identifikācijas numurs IZM2026/18/AK/AIKA) nolikumā iekļaujamajām prasībām.
1. Apspriedes mērķis: informēt ieinteresētos piegādātājus par plānoto iepirkumu un saņemt ieinteresēto piegādātāju priekšlikumus iepirkuma dokumentācijas pilnveidei.
1.1. Iepirkuma priekšmets ir Skolēnu mācību snieguma ietekmējošo faktoru monitoringa risinājuma izstrāde un ieviešana. Iepirkums ir dalīts 2 (divās) daļās:
1.1.1. Iepirkuma 1.daļa – Skolēnu un skolotāju labbūtības anketēšanas īstenošana 2026./2027. mācību gadā ar paredzēto budžetu 50000,00 EUR (piecdesmit tūkstoši euro un 00 centi) bez pievienotās vērtības nodokļa (turpmāk-PVN) un izpildes termiņiem, kas noteikti Tehniskajā specifikācijā (Pielikums Nr.2.1.).  
1.1.2. Iepirkuma 2.daļa – Pētniecībā balstīta un metodiski pamatota instrumenta izstrādāšanai skolēna ģimenes sociāli ekonomiskā statusa noteikšanai ar paredzēto budžetu 10000,00 EUR bez PVN (desmit tūkstoši euro un 00 centi) bez pievienotās vērtības nodokļa (turpmāk-PVN) un izpildes termiņiem, kas noteikti Tehniskajā specifikācijā (Pielikums Nr.2.2.).
1.2. CPV galvenais kods: 73200000-4 (Pētniecības un izstrādes konsultāciju pakalpojumi). 
2. Apspriedes norise:
2.1. Apspriede tiek organizēta, nodrošinot ieinteresēto piegādātāju iespējas iepazīties ar pretendentu atlases kvalifikācijas prasībām (Pielikums Nr.1) un paziņojumam pievienotās tehniskās specifikācijas prasībām (Pielikumi Nr.2.1., un 2.2.) un sniegt priekšlikumus iepirkuma dokumentācijas pilnveidei dokumentā "Dokumentācijas pilnveides priekšlikumi" (Pielikums Nr.3). 
2.2. Apspriedes norises laiks: termiņš, līdz kuram sniedzami ieinteresēto piegādātāju priekšlikumi iepirkuma dokumentācijai – 2026.gada 1.septembrim plkst.10.00.
3. Ieinteresēto piegādātāju priekšlikumu iesniegšanas kārtība:
3.1. Ieinteresētā piegādātāja priekšlikumi jāiesniedz līdz 2026.gada 1.septembrim plkst.10.00, EIS e-konkursu apakšsistēmā.
3.2. Ārpus EIS e-konkursu apakšsistēmas iesniegtie ieinteresētā piegādātāja priekšlikumi tiks atzīti par neatbilstošiem šo noteikumu prasībām un netiks izskatīti.
3.3. Ieinteresētā piegādātāja priekšlikumi sagatavojami konstruktīvi, sniedzot objektīvu un konkrētu pamatojumu noteiktu precizējumu veikšanai.
3.4. Ieinteresētam piegādātājiem, nosūtot priekšlikumos ietverto informāciju, jāizvērtē, vai tā ir uzskatāma par komercnoslēpumu vai konfidenciālu informāciju, kas attiecīgi ir jānorāda nosūtītajā informācijā.
4. Priekšlikumu izskatīšanas kārtība:
4.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
4.2.  Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
4.3. Iepirkuma komisija PIL noteiktā kārtībā publicē ziņojumu par apspriedē iesniegtajiem priekšlikumiem.
5. Apspriedei publicējamā informācija:
5.1.  Pielikums Nr.1 - Kvalifikācijas prasību saraksts (projekts);
5.2. [bookmark: _Hlk178329584] Pielikumi Nr.2.1., 2.2. - Tehniskā specifikācija (projekts)
5.3.  Pielikums Nr.3 - Dokumentācijas pilnveides priekšlikumi (veidlapa);


[bookmark: _Hlk124406586]Pielikums Nr.1
Kvalifikācijas prasību saraksts 

Atklātam konkursam 
“Skolēnu mācību snieguma ietekmējošo faktoru monitoringa risinājuma izstrāde un ieviešana”
 identifikācijas Nr. IZM2026/18/AK/AIKA

Prasības pretendentiem un iesniedzamie dokumenti: 
	Nr.p.k.
	Prasības
	Iesniedzamie dokumenti

	14.1.
	Pretendenta izteikta griba piedalīties iepirkumā saskaņā ar nolikuma noteikumiem.
	- Pieteikums dalībai atklātā konkursā (atbilstoši veidnei Nolikuma 1.pielikumā), ko parakstījusi persona ar pretendenta pārstāvības tiesībām vai tā pilnvarotā persona.
 - Pretendenta amatpersonas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu, ja tā atšķiras no Latvijas Republikas Uzņēmumu reģistra (turpmāk – Uzņēmumu reģistrs) datubāzē norādītās informācijas.

	14.2.
	Pretendents ir reģistrēts atbilstoši attiecīgās (izcelsmes) valsts atbilstošo normatīvo aktu prasībām. Latvijas Republikā reģistrētajiem pretendentiem reģistrācijas fakts tiks pārbaudīts publiskajās datubāzēs, ja pretendents ir reģistrēts ārvalstīs, iesniedzams reģistrācijas faktu apliecinošs dokuments. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus)
Prasība neattiecas uz fiziskām personām.
	Ārvalstī reģistrēta vai pastāvīgi dzīvojoša pretendenta, personālsabiedrības un visu personālsabiedrības biedru (ja piedāvājumu iesniedz personālsabiedrība) vai visu piegādātāju apvienības dalībnieku (ja piedāvājumu iesniedz piegādātāju apvienība) komercdarbību reģistrējošas iestādes ārvalstīs izdotu reģistrācijas apliecību kopijas, ja attiecīgās valsts normatīvie tiesību akti paredz reģistrācijas dokumentu izsniegšanu. Pretendentam reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs var pārliecināties par reģistrācijas faktu). Informāciju, kas apliecina Latvijas Republikā reģistrēta pretendenta, personālsabiedrības un visu personālsabiedrības biedru (ja piedāvājumu iesniedz personālsabiedrība) vai visu piegādātāju apvienības dalībnieku (ja piedāvājumu iesniedz piegādātāju apvienība) reģistrācijas komercreģistrā faktu, Komisija pārbaudīs Uzņēmumu reģistra interneta mājaslapā.

	14.3.
	Piegādātāji, kas ir apvienojušies piegādātāju apvienībā un iesnieguši kopīgu piedāvājumu, visi kopā ir uzskatāmi par vienu pretendentu, tādējādi nolikumā noteiktās kvalifikācijas prasības ir izpildāmas visiem piegādātāju apvienības dalībniekiem kopā, izņemot nolikuma 14.2. punktu, kas ir izpildāms katram piegādātāju apvienības dalībniekam atsevišķi.
	Ja piedāvājumu konkursam iesniedz piegādātāju apvienība, piedāvājumam pievieno visu piegādātāju apvienības dalībnieku parakstītu par piegādātāju apvienības dalībnieku atbildības sadalījumu iepirkuma Līguma izpildē un norāda personu, kura ir pilnvarota pārstāvēt piegādātāju apvienību konkursā.

	
	Prasības pretendentiem iepirkuma 1.daļā

	14.4.
	Pretendentam, kā pakalpojuma sniedzējam iepriekšējo 3 (trīs) kalendāro gadu laikā (2023., 2024., 2025.) un 2026.gadā līdz piedāvājuma iesniegšanas brīdim ir pieredze kvantitatīvo aptaujas pētījumu nodrošināšanā izglītības vai sociālajā jomā un tas ir veicis vismaz 2 (divus) pētījumus, kas ir datu vākšana izglītības iestādēs vai no sociālās sfēras respondentiem, piemērojot līdzvērtīgu metodoloģiju kā noteikts Tehniskajā specifikācijā (Pielikums Nr.2.1.(3.;5.;6.punkts)). 
Vismaz vienam pētījumam ir jābūt veiktam iesaistot nepilngadīgus respondentus un jābūt ievērotām Tehniskajā specifikācijā (Pielikums Nr.2.1, 8.2.punkts) noteiktajām prasībām.
Pakalpojumiem ir jābūt pabeigtiem un nodotiem.
	Pretendents iesniedz pieredzi apliecinošu informāciju no iepriekšējo pakalpojumu saņēmējiem atbilstoši Nolikuma 4.  pielikuma  pievienotajai veidnei. Papildus Pretendents par katru norādīto pakalpojumu iesniedz pozitīvu atsauksmi vai iepriekšējo pētījumu kopsavilkumu.


 

	
	Prasības pretendentiem iepirkuma 2.daļā

	14.5.
	Pretendents, kā pakalpojuma sniedzējs iepriekšējo 3 (trīs) kalendāro gadu laikā (2023., 2024., 2025.) un 2026.gadā līdz piedāvājuma iesniegšanas brīdim ir īstenojis vismaz 1 (vienu) datu analīzi, pētījumu vai metodoloģijas izstrādes projektu, kas saistīts ar sociāli ekonomisko faktoru, izglītības rezultātu vai skolēnu snieguma analīzi. 
Pakalpojumiem ir jābūt pabeigtiem un nodotiem.
	Pretendents iesniedz pieredzi apliecinošu informāciju no iepriekšējo pakalpojumu saņēmējiem atbilstoši Nolikuma 4.  pielikuma  pievienotajai veidnei. Papildus Pretendents pievieno informāciju par datu analīzes vai pētījuma vai metodoloģijas dokumentiem, vai saiti, kurā publiski ir pieejams šī informācija.


 

	14.6. 
	Pretendents Pakalpojuma sniegšanai nodrošina profesionālas komandas piesaisti, iesaistot vismaz 1(vienu) Pētnieku vai ekspertu, kuram ir:
14.6.1. Doktora grāds sociālajās zinātnēs; 
14.6.2.  Pēdējo 3 (trīs) gadu laikā (2023., 2024., 2025. un 2026. gadā līdz piedāvājuma iesniegšanas termiņa beigām) ir vismaz 1 (viena) praktiska pieredze kvantitatīvajās pētniecības metodēs vai  statistiskajā analīzē un indeksu vai kompleksu rādītāju izstrādē. 
	Lai apliecinātu atbilstību noteiktajai prasībai, Pretendents iesniedz:
· speciālista profesionālās pieredzes aprakstu (CV) - Nolikuma pielikums Nr.5, kurā detalizēti norādīta pieredze;
· pasūtītāja kontaktpersonu (vārds, amats, kontaktinformācija) vai atsauksmi.

	14.7.
	Ja pretendentam konkursa nolikuma prasību izpildei, tajā skaitā, Tehniskās specifikācijas vai iepirkuma līguma prasību izpildei nepieciešams balstīties uz citu personu iespējām, piedāvājumam pievieno šo personu apliecinājumus vai vienošanos ar tiem par nepieciešamo resursu nodošanu pretendenta rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
Pretendentam jānorāda visi apakšuzņēmēji, un apakšuzņēmēju apakšuzņēmēji, kurus piesaistīts iepirkuma līguma izpildē, un kuru katra sniedzamo pakalpojumu vērtība ir vismaz 10 000 (desmit tūkstoši) euro.
Ar apakšuzņēmēju ir saprotama Pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.
	Pretendents sagatavo informāciju saskaņā ar Iepirkuma nolikuma 6.pielikumā “Informācija par pretendentu un par līguma 
izpildi   (veidne)” noteikto. 
Proti, Pretendents norāda personu, uz kuras iespējām Pretendents balstās, lai apliecinātu savu atbilstību kvalifikācijas prasībām un aizpilda 7.pielikumu “Personas, uz kuru iespējām balstās, apliecinājums” un Pretendents norāda apakšuzņēmējus, kas tiks piesaistīti Līguma izpildē, un aizpilda 8.pielikumu “Apakšuzņēmēja apliecinājums”.
Pretendentam Nolikuma 6.pielikuma veidnē ir papildus jānorāda, kādam statusam tas atbilst  
– mikro, mazajam vai vidējam uzņēmumam    (atbilstoši Iepirkumu uzraudzības biroja sniegtajam skaidrojumam[1] un Eiropas Komisijas 2003.gada 6.maija Ieteikumam par mikro, mazo un vidējo uzņēmumu definīciju (OV L124, 20.5.2003.).




Pielikums Nr.2.1.

Atklātam konkursam 
“Skolēnu mācību snieguma ietekmējošo faktoru monitoringa risinājuma izstrāde un ieviešana”
 identifikācijas Nr. IZM2026/18/AK/AIKA


TEHNISKĀ SPECIFIKĀCIJA
1.DAĻA
Skolēnu un skolotāju labbūtības anketēšanas īstenošana 2026./2027. mācību gadā

1. Iepirkuma mērķis: Izglītības un zinātnes ministrijas finansētā projekta 4.2.2.4. “Atbalsts izglītības kvalitātes attīstībai”  ietvaros izstrādāt un ieviest skolēnu mācību snieguma ietekmējošo faktoru monitoringa risinājumu. 
2. Iepirkuma priekšmets: Iepirkuma priekšmets ir pakalpojumu kopums skolēnu mācību sniegumu ietekmējošo sociālekonomisko un labbūtības faktoru noteikšanai, kas ietver sociālekonomiskā stāvokļa noteikšanas metodoloģijas izstrādi, labbūtības anketas pilotēšanu un skolēnu un skolotāju labbūtības anketēšanas pakalpojuma nodrošināšanu 2026./2027. mācību gadā.

TEHNISKĀS SPECIFIKĀCIJAS PRIEKŠMETS
1. Tehniskās specifikācijas priekšmets 1.daļai
Pasūtītājs uzdod un Izpildītājs uzņemas īstenot skolēnu un skolotāju labbūtības anketēšanu, izmantojot Izglītības un zinātnes ministrijas projekta “Atbalsts izglītības kvalitātes attīstībai” ietvaros izstrādātās skolēnu un skolotāju labbūtības aptaujas anketas.
 
2. 1. daļas iepirkuma priekšmets ietver trīs uzdevumus:
2.1. Skolu koordinācija (tehniskā saziņa, informēšana);
2.2. Digitālo datu vākšana ar pasūtītāja nodotajām anketām, anketu ieviešana drošā tiešsaistes platformā ar dalībnieku autentifikāciju, izmantojot SSO validāciju, datu vākšanas norises administrēšana un kvalitātes uzraudzība;
2.3. Pilno datu nodošana. Datu kopuma un datu apraksta dokumenta (kodu grāmata) sagatavošana un nodošana Pasūtītājam.

3. Mērinstrumenta apraksts. Anketu gala skaits tiks saskaņots. Anketas tiks nodotas Izpildītājam digitālā formātā pēc līguma noslēgšanas. Izpildītājs atbild par anketu precīzu ieviešanu datu vākšanas platformā, pilnībā saglabājot oriģinālo formulējumu, atbilžu skalas un jautājumu secību. Jebkādas izmaiņas anketas saturā nav pieļaujamas bez Pasūtītāja rakstiskas piekrišanas. Pasūtītājs nodod Izpildītājam 3-5 gatavas, adaptētas un iztulkotas skolēnu labbūtības aptaujas anketas divās versijās:
3.1. skolēnu versija A (vienkāršota): paredzēta 4.–6. klases skolēniem (aptuveni 10–12 gadi). Izmantota īsāka, vienkāršota valoda un 4-punktu atbilžu skala.
3.2. skolēnu versija B (standarta): paredzēta 7.–12. klases skolēniem un profesionālās izglītības iestāžu izglītojamajiem (aptuveni 13–18 gadi). Izmantota standarta Likerta skala un pilns jautājumu apjoms.
3.3. Un 2 gatavas, adaptētas un iztulkotas skolotāju labbūtības aptaujas anketas, kas paredzētas vispārējās izglītības iestāžu pedagogiem un profesionālās izglītības iestāžu pedagogiem.

4. Aptaujas norises laiks. Izpildītājs īsteno pirmreizējo anketēšanu izglītības iestādēs mēneša garumā laika periodā no 2026. gada  novembra līdz decembrim par konkrētu laiku vienojoties ar Pasūtītāju. Atkārtotais mērījums jāīsteno  2027. gada. aprīlī.

5. Izlašu prasības
5.1. Ģenerālkopas pieeja:
5.1.1. Mērījuma mērķis ir iegūt nacionāla līmeņa datus par skolēnu un pedagogu labbūtību. Mērījumā tiek izmantota ģenerālkopas pieeja: Izpildītājs nodrošina aptaujas pieejamību visām Latvijas vispārējās un profesionālās izglītības iestādēm, kurās tiek īstenotas vispārējās pamatizglītības, vispārējās vidējās izglītības, arodizglītības un profesionālās vidējās izglītības programmas.
5.1.2. Aptaujas mērķa populācija ir 4.–12. klašu skolēni (aptuveni 166 600), visu klašu grupu pedagogi (aptuveni 26 000) un profesionālās izglītības iestāžu izglītojamie (aptuveni 23 000) un pedagogi ( aptuveni 3 500) (VIIS dati uz 2026. gada janvāri).
5.1.3. Izpildītājs nodrošina aptaujas norises procesu visās izglītības iestādēs. Pasūtītājs komunicē ar pašvaldību izglītības pārvaldēm un izglītības iestādēm pirms un pēc anketēšanas īstenošanas. Izpildītājs nodrošina tehnisko infrastruktūru, saziņu ar skolām un datu vākšanas koordināciju anketēšanas īstenošanas periodā.

5.2. Minimālie respondentu sliekšņi. Mērījums ir vērsts uz pilnu populācijas aptveri. Izpildītājam jānodrošina, ka faktiski ievāktie dati sasniedz minimālos sliekšņus, kas nepieciešami gan psihometriskajai analīzei, gan nacionāla monitoringa reprezentativitātei. 
5.2.1. Sliekšņi ir noteikti, pamatojoties uz VIIS datiem uz 2026. gada janvāri ģenerālkopu un minimālo 30 % aptveri katrā klašu grupā:
a) Skolēni 4.–6. klasē (versija A): n ≥ 18 000 respondentu (ģenerālkopa aptuveni 63 000; minimālā aptvere 30 %).
b) Skolēni 7.–9. klasē (versija B): n ≥ 19 000 respondentu (ģenerālkopa aptuveni 57 000; minimālā aptvere 30 %).
c) Skolēni 10.–12. klasē (versija B): n ≥ 10 000 respondentu (ģenerālkopa aptuveni 40 800; minimālā aptvere 28 %).
d) Profesionālās izglītības iestāžu izglītojamie (versija B): n ≥ 7 000 respondentu (ģenerālkopa aptuveni 23 000; minimālā aptvere 30 %).
f) Pedagogi (versija T): n ≥ 7 500 respondentu (ģenerālkopa aptuveni 26 000; minimālā aptvere 29 %).
g) Profesionālās izglītības iestāžu pedagogi (versija T): n ≥ 1 000 respondentu (ģenerālkopa aptuveni 3 500; minimālā aptvere 29 %).
h) Minimālais iesaistīto izglītības iestāžu skaits: vismaz 250 vispārējās izglītības iestādes un vismaz 20 profesionālās izglītības iestādes.
5.2.2. Ja kāds slieksnis netiek sasniegts, Izpildītājs nekavējoties informē Pasūtītāju un veic papildu skolu piesaistīšanas pasākumus. Izpildītājs N6 un N10 procedūru aprakstos norāda faktiski sasniegto aptveri katrā klašu grupā un katrā reģionā.

5.3.  Reprezentativitātes prasības. Tā kā pirmajā mērījumā tiek aicinātas visas izglītības iestādes, pilna statistiskā stratifikācija nav nepieciešama. Tomēr Izpildītājam jāuzrauga, lai faktiski ievāktajos datos ir nodrošināta samērīga pārstāvniecība šādās kategorijās: 
5.3.1. Ģeogrāfiskā pārstāvniecība: respondenti no visiem 6 statistiskajiem reģioniem (Rīga, Pierīga, Vidzeme, Kurzeme, Zemgale, Latgale).
5.3.2. Urbanizācijas līmenis: vismaz 25 % respondentu no lauku un mazpilsētu skolām (administratīvā teritorija ar ≤ 5 000 iedzīvotāju).
5.3.3. Skolu dibinātājs: respondentu struktūrai jāatspoguļo pašvaldību, valsts un privāto izglītības iestāžu proporcija valstī.
Izpildītājs N6 un N10 procedūru aprakstos dokumentē faktiski sasniegto pārstāvniecību pa visām kategorijām un identificē nepietiekami pārstāvētas grupas.

5.4.  Aptauju variantu sadalījums pa izlasēm. Katrā klašu grupā respondenti tiek sadalīti pa aptaujas variantiem: A1, A2, A3 u.tml. 4.–6. klašu skolēniem; B1, B2, B3 u.tml. 7.–12. klašu skolēniem un profesionālās izglītības izglītojamajiem; T1 un T2 pedagogiem. Konkrēto variantu skaitu, saturu un izglītības iestāžu nejaušības pieeju nosaka Pasūtītājs un paziņo Izpildītājam kopā ar anketu materiāliem. Pasūtītājs, nosakot variantu skaitu, nodrošina, ka katrā variantā sagaidāmā izlase ir pietiekama plānotajai psihometriskajai analīzei. Minimālo izlasi katram variantam Pasūtītājs norāda Izpildītājam kopā ar anketu materiāliem.

5.5. Atkārtotais mērījums 2027. gada aprīlī Atkārtotā mērījuma mērķis ir novērtēt instrumenta uzticamību un sākotnējos longitudinālos rādītājus. Atkārtotā mērījuma izlašu parametri sakrīt ar 5.2., 5.3. un 5.4. punktā uzskaitītajiem kritērijiem. Pasūtītājs iesniedz Izpildītājam atkārtotā mērījuma izglītības iestāžu nejaušības pieejas sarakstu ne vēlāk kā 4 nedēļas pirms atkārtotā mērījuma sākuma. Izpildītājs nodrošina aptaujas administrēšanu 2027. gada aprīlī.

5.6.  Skolu piesaistīšana. Pirmajā mērījumā Pasūtītājs nosūta visām iesaistītajām izglītības iestādēm aicinājumu piedalīties aptaujā un informē pašvaldību izglītības pārvaldes. Izpildītājs nodrošina tehnisku saziņu ar skolām: nosūta piekļuves saites, sniedz instrukcijas un tehnisko atbalstu. Katrā iesaistītajā izglītības iestādē jānodrošina šādi nosacījumi:
5.6.1. Skolēniem: aptauja tiek piedāvāta visām 4.–12. klašu paralēlēm attiecīgajā skolā. Versiju A aizpilda 4.–6. klašu skolēni; versiju B aizpilda 7.–12. klašu skolēni.
5.6.2. Pedagogiem: aptauja tiek piedāvāta visiem attiecīgās izglītības iestādes pedagogiem.
 
6. Pakalpojuma apraksts:
6.1. Pasūtītājs uzdod un Izpildītājs apņemas sniegt šādu pakalpojumu (turpmāk – Pakalpojums):
6.1.1.   Izpildītājs īsteno divu anketēšanu norisi. 
6.1.2. Anketēšanas saturu nodrošina Pasūtītājs.
6.1.3. Aptaujas jautājumu vizuālo izkārtojumu un secību, Izpildītājs saskaņo ar Pasūtītāju pirms anketēšanas īstenošanas.
6.1.4. Aptauju datu rezultātus Izpildītājs nodod Pasūtītājam pēc anketēšanas beigām.
6.2. Izpildītājs garantē: 
6.2.1. Respondentu validāciju, nodrošinot izglītojamo un pedagogu autorizēšanos ar Latvijā populārāko skolvadības sistēmu (E-klase un Mykoob) pasēm. 
6.2.2. Izglītības iestāžu respondentiem, kuri nelieto nevienu no 6.2.1. apakšpunktā minētajām divām skolvadības sistēmām, tiek nodrošināta cita veida piekļuves iespēja aptaujām.
6.3.  Pēc anketēšanas noslēgšanās Izpildītājs veic rezultātu pēcapstrādi, respondentu atbildēm pievienojot administratīvos identifikatorus, kas aprakstīti 9.7. sadaļā.
6.4. Katrs respondents katru aptaujas variantu var aizpildīt tikai vienu reizi. Platforma nodrošina, ka atkārtota aizpildīšana nav iespējama.

7. Laika plāns
	N.p.k.
	Nodevums
	Termiņš
	Apraksts
	Pieņemšanas kritēriji

	1.
	Anketēšanas īstenošanas plāns (N1)
	Divas nedēļas no līguma slēgšanas brīža
	Ietver plānoto datu vākšanas grafiku.

	Grafiks iekļauj visus posmus; iesniegts ne vēlāk kā 10 darba dienas pēc līguma noslēgšanas. Pasūtītājs to apstiprina rakstiski.

	2.
	Platformas dokumentācija (N2)
	Divas nedēļas no līguma slēgšanas brīža
	Ietver platformas datu apstrādes apliecinājumu un apliecinājumu par serveru atrašanās vietu EEZ.
	Dokumentācija iesniegta ne vēlāk kā 10 darba dienas pēc līguma noslēgšanas; VDAR atbilstība un EEZ serveri dokumentēti.

	3.
	Platformas testversija (N3)
	Divas nedēļas no līguma slēgšanas brīža
	Anketa ieviesta platformā precīzi pēc Pasūtītāja nodotā parauga; Pasūtītāja apstiprinājums pirms plašas izplatīšanas.
	Visi jautājumi, skala un ievada teksti atbilst originālam; mobilā saderība pārbaudīta. Pasūtītājs apstiprinājis rakstiski.

	4.
	Pilnais datu kopums (N4)
	Nedēļa pēc anketēšanas noslēguma
	CSV formātā (UTF-8, komats kā lauku atdalītājs) ar pilnu mainīgo kodējumu, laika zīmogiem. Detalizētās prasības datu faila lauku struktūrai un kodēšanas konvencijām noteiktas Pielikumā Nr. 1, kas ir neatņemama šīs specifikācijas sastāvdaļa.
	Katram respondentam unikāls ID; laika zīmogi (ts_start, ts_submit, duration_sec) aizpildīti visiem pabeigtajiem ierakstiem; datu fails atveras bez kļūdām standarta R komandā read.csv() vai Python pandas.read_csv().

	5.
	Kodu grāmata (N5)
	Nedēļa pēc anketēšanas noslēguma
	Katram mainīgajam norādīts: mainīgā nosaukums, anketas jautājuma teksts, atbilžu skalas apraksts, vērtību kodējums.
	Pilns pārklājums - katrs mainīgais aprakstīts; kodējums konsekvents; dokuments salīdzināms ar anketas oriģinālu.

	6.
	Procedūras apraksts (N6)
	Nedēļa pēc anketēšanas noslēguma
	Detalizēts metodoloģiskais kopsavilkums (sk. 9. sadaļu).
	Apraksts pietiekami detalizēts zinātniskā raksta metožu sadaļas sagatavošanai; iekļauj visus 9. sadaļā norādītos elementus.

	7.
	Anketu otrreizējā saskaņošana atkārtotajai anketēšanai (N7)
	Līdz 2027. gada 1. aprīlim
	Anketa ieviesta platformā precīzi pēc Pasūtītāja nodotā parauga; Pasūtītāja apstiprinājums pirms plašas izplatīšanas.
	Visi jautājumi, skala un ievada teksti atbilst oriģinālam; mobilā saderība pārbaudīta. Pasūtītājs apstiprinājis rakstiski.

	8.
	Pilnais otrās anketēšanas datu eksports (N8)
	Nedēļu pēc otrās anketēšanas noslēguma
	CSV formātā (UTF-8, komats kā lauku atdalītājs) ar pilnu mainīgo kodējumu, laika zīmogiem. Detalizētās prasības datu faila lauku struktūrai un kodēšanas konvencijām noteiktas Pielikumā Nr. 1, kas ir neatņemama šīs specifikācijas sastāvdaļa.
	Katram respondentam unikāls ID; laika zīmogi (ts_start, ts_submit, duration_sec) aizpildīti visiem pabeigtajiem ierakstiem; datu fails atveras bez kļūdām standarta R komandā read.csv() vai Python pandas.read_csv().

	9.
	Otrās anketēšanas kodu grāmata (N9)
	Līdz līguma beigām
	Katram mainīgajam norādīts: mainīgā nosaukums, anketas jautājuma teksts, atbilžu skalas apraksts, vērtību kodējums.
	Pilns pārklājums - katrs mainīgais aprakstīts; kodējums konsekvents; dokuments salīdzināms ar anketas oriģinālu.

	10.
	Otrās anketēšanas datu apraksta dokuments (N10)
	Līdz līguma beigām
	Detalizēts metodoloģiskais kopsavilkums (sk. 10. sadaļu).
	Apraksts pietiekami detalizēts zinātniskā raksta metožu sadaļas sagatavošanai; iekļauj visus 10. sadaļā norādītos elementus.


Pasūtītājs sniedz atsauksmes par katru iesniegto nodevumu 2 darba dienu laikā. Ja nodevums neatbilst prasībām, Izpildītājs to pārstrādā 5 darba dienu laikā bez papildu samaksas.

8. Ētikas prasību ievērošana.
8.1. Pasūtītājs nodrošina visus nepieciešamos ētikas dokumentus latviešu valodā. Dokumentu kopums ietver četrus elementus:
8.1.1. informācijas lapa skolēniem (vecāko klašu versija un jaunāko klašu versija);
8.1.2. informācijas lapa skolotājiem;
8.1.3. informētās piekrišanas teksts, kas tiek rādīts respondentam pirms anketas sākuma platformā;
8.1.4. Informatīvas e-pasta vēstules teksts skolēnu vecākiem par anketēšanas īstenošanas mērķi.
8.2. Izpildītāja pienākumi ētikas ievērošanā ietver četrus aspektus:
8.2.1. nodrošināt, ka informācijas lapas teksts parādās respondentiem pirms datu vākšanas uzsākšanas;
8.2.2. ieviest digitālās piekrišanas mehānismu platformā (atzīme vai poga pirms anketas sākuma) visiem respondentiem.
8.2.3. nodrošināt, ka piedalīšanās ir brīvprātīga un respondents var pārtraukt anketas aizpildīšanu jebkurā brīdī.
8.3. Izpildītājs nedrīkst mainīt Pasūtītāja sagatavoto ētikas dokumentu saturu bez iepriekšējas rakstiskas saskaņošanas.

9. Datu vākšana un drošības aspekti
9.1. Platformas prasības. Izpildītājs izvēlas datu vākšanas platformu pēc saviem ieskatiem. Platformai jāatbilst šādām funkcionālajām prasībām.
9.1.1. Aptauju administrēšana: platforma ļauj vienlaicīgi administrēt vismaz trīs atšķirīgas anketas versijas (A, B, T) ar atšķirīgām jautājumu kopām un atbilžu skalām.
9.1.2. Longitudinālā sasaiste: platforma nodrošina iespēju atkārtoti vākt datus no tiem pašiem respondentiem, sasaistot pirmo un atkārtoto mērījumu ar personas identifikatoru (skatīt 9.6. sadaļu).
9.1.3. Datu eksports: platforma ļauj eksportēt jēldatus CSV formātā (UTF-8, komats kā lauku atdalītājs) ar pilnu mainīgo kodējumu un laika zīmogiem atbilstoši Pielikuma Nr. 1 prasībām.
9.1.4. Pielāgojamība: platforma atbalsta pielāgotu loģiku anketas ietvaros (nosacījumu zarošana, lappušu loģika) un nodrošina 9.6. sadaļā noteikto respondentu sasaistes funkcionalitāti.
9.1.5. Drošība: platforma atbilst 9.4. un 9.5. sadaļā noteiktajām datu aizsardzības un tehniskās drošības prasībām.
9.1.6. Kapacitāte: platforma nodrošina stabilu darbību vienlaicīgas pieslēgšanās apstākļos (vismaz 500 vienlaicīgu sesiju bez būtiskas veiktspējas pasliktināšanās).
9.1.7. Mobilā saderība: anketa pilnvērtīgi darbojas gan datoros, gan viedtālruņos un planšetdatoros (responsīvais dizains).
9.1.8. Pieejamība tiks vērtēta kā priekšrocība: platforma piedāvā iespēju izmantot disleksijai piemērotu fontu, rindu un burtu atstarpes, malu platumu; palielināt teksta izmēru, izmantot “Dark mode” kontrastu, kas ļauj aptauju pildīt cilvēkiem ar redzes grūtībām; dod iespēju jautājum.us noklausīties audio formā.
9.1.9. Vienreizēja aizpildīšana: platforma nodrošina, ka katrs respondents katru aptaujas variantu var aizpildīt tikai vienu reizi. Piekļuve ir ierobežota tikai noteiktajiem respondentiem atbilstoši autorizācijas mehānismam.
9.1.10. Nav pieļaujama datu vākšana, izmantojot Microsoft Forms, Google Forms vai citus rīkus, kas nav paredzēti drošai pētniecības datu apstrādei. Izvēlētā platforma pirms datu vākšanas uzsākšanas jāpiesaka Pasūtītājam apstiprināšanai kopā ar 9.5. sadaļā norādīto dokumentāciju (nodevums N2).
 
9.2. Anketas ieviešana platformā. Pēc anketas saņemšanas no Pasūtītāja Izpildītājs pilnībā saglabā četrus elementus.
9.2.1. Visu jautājumu un apgalvojumu oriģinālo formulējumu.
9.2.2. Atbilžu skalas un to apzīmējumus.
9.2.3. Jautājumu secību.
9.2.4. Pasūtītāja sagatavoto ievada tekstu un informētās piekrišanas tekstu.
Pirms datu vākšanas uzsākšanas Izpildītājs nodrošina piekļuvi platformas testa versijai (demo versijai) Pasūtītājam pārbaudei. Datu vākšana var sākties tikai pēc Pasūtītāja rakstiska apstiprinājuma (nodevums N3 un N7).

9.3. Datu vākšanas administrēšana. 
9.3.1. Izpildītājs koordinē datu vākšanu ar iesaistītajām skolām, nosūta pieejas saites, sniedz tehnisko atbalstu un uzrauga aptaujas aizpildīšanas gaitu.
9.3.2. Izpildītājs datu vākšanas periodā nodrošina Pasūtītājam piekļuvi reāllaika progresa pārskatam (dashboardam), kurā redzams respondentu skaits pa klašu grupām, reģioniem un anketas variantiem. Ja kāda respondentu grupa vai reģions būtiski atpaliek no plānotā sliekšņa, Izpildītājs sadarbībā ar Pasūtītāju veic papildu atgādināšanas vai piesaistīšanas pasākumus.
9.3.3. Izpildītājs datu vākšanas periodā nodrošina piekļuvi reāllaika progresa pārskatam (dashboardam) pašvaldību izglītības pārvaldēm, kurā redzams respondentu skaits pa skolām, lai pārvaldes varētu papildu atgādināt skolām par anketēšanas īstenošanu.

9.4. Datu aizsardzības tiesiskais ietvars. 
9.4.1. Visi Izpildītāja datu apstrādes procesi atbilst Vispārīgajai datu aizsardzības regulai (VDAR/GDPR, Regula (ES) 2016/679). Pasūtītājs ir pārzinis VDAR izpratnē. Izpildītājs ir apstrādātājs VDAR izpratnē un veic datu apstrādi tikai pēc Pasūtītāja dokumentētiem norādījumiem. 
9.4.2. Pirms datu vākšanas uzsākšanas Pasūtītājs un Izpildītājs noslēdz datu apstrādes līgumu saskaņā ar VDAR 28. pantu. Datu apstrādes līgums nosaka apstrādes priekšmetu, ilgumu, raksturu un mērķi, personas datu veidu un datu subjektu kategorijas, kā arī Pasūtītāja un Izpildītāja pienākumus. 
9.4.3. Datu apstrādes tiesiskais pamats respondentiem ir informēta piekrišana (VDAR 6. panta 1. punkta a) apakšpunkts), uz datu Pārziņa attiecināmu juridisku pienākumu izpilde (labbūtības monitorings, Izglītības likuma 15. panta 18. punkta 2. apakšpunkts) (VDAR 6. panta 1. punkta c) apakšpunkts) un lai aizsargātu datu subjekta intereses (VDAR 6. panta 1. punkta d) apakšpunkts). Izglītības likuma 54. panta 6. punkta 1. apakšpunktā izglītojamajiem ir noteikts pienākums piedalīties vardarbības novēršanas un labbūtības veicināšanas pasākumos.

9.5.  Tehniskās drošības prasības. Platformai un datu apstrādes procesam jāatbilst šādām minimālajām prasībām:
9.5.1. Datu glabāšanas vieta: visi datu apstrādes serveri atrodas Eiropas Ekonomikas zonā (EEZ). Dati nedrīkst tikt pārsūtīti ārpus EEZ ne apstrādes, ne rezerves kopēšanas vajadzībām.
9.5.2. Šifrēšana tranzītā: datu pārsūtīšana starp respondentu un platformu notiek ar TLS 1.2 vai jaunāku protokolu.
9.5.3. Uzglabāto datu šifrēšana: platformā glabātie dati šifrēti ar AES-256 vai līdzvērtīgu algoritmu.
9.5.4. IP adrešu neuzglabāšana: platforma neuzglabā un neieraksta respondentu IP adreses anketas atbilžu datos. Ja platforma reģistrē IP adreses servera žurnālfailos, šie žurnālfaili tiek automātiski dzēsti ne vēlāk kā 30 dienu laikā.
 Izpildītājs iesniedz Pasūtītājam šādu dokumentāciju pirms datu vākšanas uzsākšanas (nodevums N2): platformas datu apstrādes apliecinājums vai gatavs Datu apstrādes līguma projekts; apliecinājums par serveru atrašanās vietu EEZ; apliecinājums par šifrēšanas protokoliem; apliecinājums par IP adrešu apstrādes politiku.
 
9.6. Respondentu identifikācija un longitudinālā sasaiste. Pirmajā mērījumā (2026. gada novembris) un atkārtotajā mērījumā (2027. gada aprīlis) piedalās tie paši respondenti (skolēni un pedagogi skolās, kas iesaistītas abos mērījumos). Izpildītājam jānodrošina risinājums, kas ļauj sasaistīt viena respondenta atbildes starp abiem mērījumiem, ievērojot šādas prasības.
9.6.1. Respondents pats neievada identifikācijas kodus; platforma iekšēji sasaista respondentu ar unikālu identifikatoru.
9.6.2. Pasūtītājam nodotajā datu failā (N4 un N8) respondents ir identificēts ar personas identifikatoru (resp_id).
9.6.3. Longitudinālā sasaiste: viens un tas pats respondents abos mērījumos ir identificēts ar vienu un to pašu resp_id, kas ļauj Pasūtītājam sasaistīt atbildes analīzes vajadzībām.
   
9.7.  Administratīvie identifikatori. Papildus personas identifikatoram datu failā katru respondentu raksturo šādi administratīvie mainīgie. Šos mainīgos nodrošina platforma, balstoties uz metadatiem; respondents tos pats neievada.
9.7.1. Skolas kods (school_id): skolas identifikators.
9.7.2. Pašvaldības kods (municipality_id): pašvaldības identifikators, kas ļauj veikt reģionālu analīzi.
9.7.3. Klases pakāpe (grade): konkrēta klase vai kurss, kurā mācās respondents (piemēram, 5, 8, 11). Pedagogiem šis lauks aizpildīts ar vērtību "T".
9.7.4. Anketas versija (version): A1, A2, A3, utml. versija skolēniem 4.–6. kl., B1, B2, B3, utml. versija skolēniem 7.–12. kl. un profesionālās izglītības iestāžu izglītojamajiem, T1 vai T2 versija pedagogiem.
Šie identifikatori kopā ar resp_id ļauj veikt daudzlīmeņu analīzi (skolēns → klase → skola → pašvaldība → reģions), salīdzināt skolu un pašvaldību rezultātus un longitudināli izsekot respondentu labbūtības izmaiņām starp mērījumiem.
 
9.8.  Piekļuves kontrole un lomu dalījums. Datu apstrādē iesaistīto personu loks ir ierobežots, un katrai lomai ir noteikti piekļuves ierobežojumi.
9.8.1. Izpildītāja datu vākšanas komanda: piekļūst platformas administrācijas panelim, redz respondentu skaitu un pabeigšanas statusu reāllaikā, bet neredz individuālo atbilžu saturu datu vākšanas laikā.
9.8.2. Izpildītāja datu sagatavošanas speciālists: piekļūst jēldatiem eksporta un kvalitātes pārbaudes nolūkos, lai sagatavotu N4 un N8 nodevumu. Piekļuve dokumentēta un ierobežota ar ne vairāk kā divām personām.
9.8.3. Pasūtītāja pētniecības komanda: saņem galīgo datu failu (N4 un N8) un atšifrēšanas tabulu.
Izpildītājs N2 platformas dokumentācijā apraksta piekļuves kontroles mehānismu un norāda visu personu, kurām ir piekļuve jēldatiem, lomu sarakstu.
 
9.9. Datu dzīves cikls un dzēšana
9.9.1. Datu vākšanas periods: platformā dati tiek uzglabāti aktīvā stāvoklī visu datu vākšanas un kvalitātes pārbaudes laiku, bet ne ilgāk kā līdz N8 nodevuma apstiprināšanai.
9.9.2. Datu nodošana: pēc N4, N5, N6 nodevumu apstiprināšanas pirmajā mērījumā un N8, N9, N10 nodevumu apstiprināšanas otrajā mērījumā Izpildītājs nodod Pasūtītājam pilnu datu kopumu šifrētā veidā (piemēram, ar paroli aizsargāts ZIP arhīvs vai šifrēts mākoņkrātuves direktorijs).
9.9.3. Datu dzēšana Izpildītāja pusē: ne vēlāk kā 30 kalendāro dienu laikā pēc N4 un N8 nodevuma apstiprināšanas Izpildītājs neatgriezeniski dzēš visus respondenta līmeņa datus no platformas un visām rezerves kopijām. Izpildītājs apliecina dzēšanu ar rakstisku apliecinājumu Pasūtītājam.
9.9.4. Ilgtermiņa glabāšana: pēc datu dzēšanas Izpildītāja pusē datu ilgtermiņa glabāšana ir tikai Pasūtītāja atbildībā, ievērojot VDAR prasības.

10. Datu vākšanas procedūras apraksts (N6 un N10). Procedūras aprakstam jābūt pietiekami detalizētam, lai pētījumu varētu pilnībā replicēt un aprakstīt ar zinātniskiem kritērijiem. Apraksts (latviešu valodā, ≥ 5 lpp.) ietver vismaz četras sadaļas.

10.1.  Izlases veidošana. Aprakstā iekļaujami šādi elementi:
10.1.1. Skolu uzrunāšanas pieeja (kā tika identificētas un uzrunātas iestādes).
10.1.2. Noraidījumu skaits (vai ir kāda skola, kas nav piedalījusies anketēšanā).\
10.1.3. Galīgā izlases struktūra: respondentu sadalījums pēc reģiona, skolas tipa, apmešanās vietas, klašu grupas, anketas versijas un dzimuma (ja šis mainīgais tika iekļauts anketā).
10.1.4. Jebkuras novirzes no sākotnējā plāna un to iemeslu apraksts.

10.2. Datu vākšanas procedūra. Aprakstā iekļaujami šādi elementi.
10.2.1. Datu vākšanas periods (precīzi datumi).
10.2.2. Izmantotā platforma (nosaukums, versija) un tehniskie parametri..
10.2.3. Ētikas procedūras: kā tika ieviesta digitālā informētā piekrišana.
10.2.4. Atgādināšanas procedūra: vai un kādi pasākumi tika veikti, lai uzlabotu atbildes rādītāju.

10.3.  Ierobežojumi. Aprakstā iekļaujami šādi elementi.
10.4. zināmie izlases ierobežojumi: kuras grupas vai reģioni ir nepietiekami pārstāvēti un kāpēc.
10.5. jebkuras atkāpes no plānotās metodoloģijas.
10.6. citi faktori, kas varētu ietekmēt datu kvalitāti vai vispārināmību.

11. Pakalpojuma izpildes laiks: no līguma noslēgšanas brīža līdz Pakalpojuma pilnīgai izpildei, bet ne vēlāk kā līdz 2027. gada 30. jūnijam.









Pielikums nr. 1.
Jēlo datu faila struktūra (N4 un N8 nodevuma obligātās prasības).

1. Obligāto lauku specifikācija. Zemāk norādīti visi obligātie lauki, kas iekļaujami katrā no datu failiem.
	Nr.
	Lauka nosaukums
	Saturs un kodēšana

	A  —  Identifikācijas lauki

	A.1
	resp_id
	Unikāls respondenta identifikators

	A.2
	school_id
	Skolas kods

	B  —  Anketas versija un respondenta grupējums

	B.1
	version
	Anketas versija: A 1, A2, A3/ B1, B2, B3 / T1, T2

	B.2
	grade_group
	Klašu/respondenta grupa: 4-6 / 7-9 / 10-12 / prof / teacher

	B.3
	region
	NUTS3 reģions: RIGA / PIERIGA / VIDZEME / KURZEME / ZEMGALE / LATGALE

	B.4
	school_type
	Skolas dibinātāja tips: MUN / STATE / PRIV

	B.5
	urban_rural
	Apmešanās vietas tips: URBAN / RURAL

	C  —  Laika zīmogi*

	C.1
	ts_start
	Anketas atvēršanas laika zīmogs (ISO 8601 UTC): YYYY-MM-DDThh:mm:ssZ

	C.2
	ts_submit
	Anketas iesniegšanas laika zīmogs (ISO 8601 UTC): YYYY-MM-DDThh:mm:ssZ. Tukšs (NA), ja anketa netika pabeigta.

	C.3
	duration_sec
	Aizpildīšanas laiks sekundēs (ts_submit − ts_start). Tukšs (NA) nepabeigtām anketām.

	C.4
	date_collected
	Datu vākšanas datums (YYYY-MM-DD), iegūts no ts_start.

	D  —  Datu kvalitātes karodziņi

	D.1
	flag_incomplete
	Nepilnīguma karodziņš: 0 / 1   (1 = trūkst >50% atbilžu)

	D.2
	flag_speed
	Ātruma karodziņš: 0 / 1   (1 = duration_sec < 180 sek.)

	D.3
	flag_straightline
	Monotonas atbildes karodziņš: 0 / 1   (1 = visas Likerta atbildes identiskas)

	E  —  Anketas jautājumu atbildes

	E.1
	q01 … qNN
	Viens vesela skaitļa lauks katram jautājumam; nosaukums q + divzīmju numurs (q01, q02 …). Trūkstošās vērtības — tukšs CSV lauks (NA).


*Laika zīmogus un duration_sec platforma aprēķina automātiski; Izpildītājs apliecina to precizitāti N2 platformas dokumentācijā.
2. Datu failu struktūra un nosaukumu konvencija
Dati tiek nodoti atsevišķos CSV failos (UTF-8, komats kā lauku atdalītājs): [object Object],[object Object]. Jautājumu lauku skaitu un atbilstību katrā failā Izpildītājs dokumentē N5 un N9 kodu grāmatā, ko saskaņo ar Pasūtītāju N3 un N7 apstiprināšanas posmā.

3. Pieņemšanas kritēriji
a) Katram respondentam unikāls ID.
b) Visi A–D grupas lauki aizpildīti (nav tukšu vērtību).
c) [object Object],[object Object],[object Object],[object Object],[object Object],[object Object].


Pielikums Nr.2.2.

Atklātam konkursam 
“Skolēnu mācību snieguma ietekmējošo faktoru monitoringa risinājuma izstrāde un ieviešana”
 identifikācijas Nr. IZM2026/18/AK/AIKA

TEHNISKĀ SPECIFIKĀCIJA
2.DAĻA
Pētniecībā balstīta un metodiski pamatota instrumenta izstrādāšanai skolēna ģimenes sociāli ekonomiskā statusa noteikšanai

1. Iepirkuma mērķis: Izglītības un zinātnes ministrijas finansētā projekta 4.2.2.4. “Atbalsts izglītības kvalitātes attīstībai”  ietvaros izstrādāt un ieviest skolēnu mācību snieguma ietekmējošo faktoru monitoringa risinājumu. 

2. Iepirkuma priekšmets: Iepirkuma priekšmets ir izstrādāts pētniecībā balstīts un metodiski pamatots instruments skolēna ģimenes sociāli ekonomiskā statusa (turpmāk – SES) noteikšanai.

Vispārīgie nosacījumi pakalpojumam: Attīstot izglītības kvalitātes monitoringa sistēmu paredzēts veidot vairākus jaunus rīkus, tai kontekstuālo faktoru ietekmes uz skolēnu sniegumu izvērtēšanai paredzēts iegūt datus par skolēna ģimenes sociālekonomiskais stāvokli. 

TEHNISKĀS SPECIFIKĀCIJAS PRIEKŠMETS
1. Tehniskās specifikācijas priekšmets 2. daļai.
Pasūtītājs uzdod un Izpildītājs uzņemas izstrādāt pētniecībā balstītu un metodiski pamatotu instrumentu skolēna ģimenes sociāli ekonomiskā statusa (turpmāk – SES) noteikšanai, izstrādājot SES indeksa noteikšanas (datu analīze, izvēlētie rādītāji, datu apstrādes metodika, u.c.) 2 metodoloģijas:
1.1. metodoloģiju, kas balstīta uz objektīviem pieejamiem datiem datu bāzēs, vadoties pēc pasūtītājam pieejamām datu kopām;
1.2. metodoloģiju, kas balstīta aptaujā, salīdzinot dažādu valstu pieejas un starptautisko pētījumu pieejas.  

2. 2. daļas iepirkuma priekšmets ietver 5 uzdevumus:
2.1. Zinātniskā pārskata sagatavošana par SES rādītājiem.
2.2. Pētniecībā balstītu un metodiski pamatotu 2 SES indeksa noteikšanas metodoloģiju izstrāde.
2.3. Datu pārvaldības ietvara izveide SES indeksam.
2.4. SES indeksa izstrādātās noteikšanas metodoloģijas aprobācija.
2.5. Ieteikumu izstrāde politikas veidotājiem, pašvaldību līmeņa ekspertiem par SES indeksa sniegtās informācijas izmantošanu.

3. Pakalpojuma nodevumi:
	N.p.k.
	Nodevums
	Termiņš
	Apraksts
	Pieņemšanas kritēriji

	1.
	Zinātnisks pārskats (N1) 
	Trīs mēneši no līguma noslēgšanas
	Zinātnisks pārskats par sociāli ekonomiskā statusa rādītājiem, veicot zinātnisku pētījumu, ietverot atbildes uz šādiem jautājumiem: 
1. Kas ir izglītības nevienlīdzība un kādi faktori ietekmē tās veidošanos?  
2. Kā starptautiski šis jautājums tiek pētīts – kādi ir rezultāti par sociāli ekonomiskā statusa (SES) ietekmi uz skolēnu sasniegumiem?  
3. Kāda ir situācija Latvijā kontekstā ar citām attīstības valstīm - dati?  
4. Kas ir skolēna sociāli-ekonomiskais statuss (SES), kāpēc to ir svarīgi mērīt un kā tas ir saistīts ar izglītības kvalitātes nodrošināšanu un bērnu vienlīdzīgām iespējām? 
	Pārskatā ir sniegtas argumentētas, uz zinātnisko literatūru balstītas atbildes uz visiem 4 aprakstā norādītajiem jautājumiem (izglītības nevienlīdzība, starptautiskā pieredze, Latvijas situācija salīdzinājumā, SES definīcija un nozīme). 

Izmantoti vismaz 10 zinātniskie recenzēti literatūras avoti.

	2.
	Divas SES indeksa noteikšanas metodoloģijas (N2)
	Trīs mēneši no līguma noslēgšanas
	Divas SES indeksa noteikšanas (datu analīze, izvēlētie rādītāji, datu apstrādes metodika, svari, aprēķini u.c.) metodoloģijas.
	Iesniegtas divas atšķirīgas metodoloģijas ar skaidri definētiem: rādītājiem, datu avotiem, apstrādes metodiku, svēršanas pieeju un aprēķina formulu. 
Katrai metodoloģijai pamatota tās izvēle (priekšrocības/ierobežojumi), salīdzināmas savā starpā. 

	3.
	Datu pārvaldības ietvars SES indeksam (N3)
	Trīs mēneši no līguma noslēgšanas
	Datu pārvaldības ietvars SES indeksam, tai skaitā principi datu ieguvei, apstrādei, datu caurspīdīgumam, ētiskai izmantošanai (tai skaitā, formulējot – kādi dati tiks izmantoti, kādā līmenī būtu nepieciešams uzkrāt datus, kāpēc un kam tiem vajadzētu piekļūt, kā arī - cik ilgi glabāt).
	Dokumentā aprakstīti principi: datu ieguve, apstrāde, glabāšanas termiņi, piekļuves tiesības, caurspīdīgums, ētiska izmantošana.

	4.
	SES indeksa izstrādātās noteikšanas metodoloģijas aprobācija (N4)
	Seši mēneši no līguma noslēgšanas
	Aprobē SES indeksa izstrādāto noteikšanas metodoloģiju, kas ir balstīta uz objektīviem pieejamiem datiem datu bāzēs, vismaz divu pašvaldību ietvaros, analizējot vismaz 15 (piecpadsmit) izglītības iestādes. Par anonimizēto datu piegādi pretendentam ir atbildīgs Pasūtītājs.  Ja Pasūtītājs spēj nodrošināt tikai daļu no pieprasītītiem datiem, tad Pretendents veic daļējo SES indeksa aprēķinu.
	Aprobācija veikta vismaz 2 pašvaldībās un vismaz 15 izglītības iestādēs — jāpierāda faktiskais aptvērums.
Izmantoti Pasūtītāja nodrošinātie anonimizētie dati; ja dati nepilnīgi — skaidri dokumentēts, kura daļa aprēķina veikta un kāpēc.
Iesniegts aprobācijas rezultātu ziņojums ar aprēķinātajām SES indeksa vērtībām, metodoloģijas ierobežojumiem un validācijas process. 
Rezultāti ir reproducējami (aprakstīta aprēķinu gaita, izmantotie dati un pieņēmumi).

	5.
	Ieteikumi (N5)
	Trīs mēneši no līguma noslēgšanas
	Izstrādāti ieteikumi politikas veidotājiem, pašvaldību līmeņa ekspertiem par SES indeksa sniegtās informācijas izmantošanu, lai izvērtētu riskus, īstenojot un plānojot izglītības politiku.  

	Ieteikumi ir praktiski pielietojami pašvaldību un valsts līmeņa lēmumu pieņēmējiem, ne tikai teorētiski. 

Ietver konkrētus riska izvērtēšanas scenārijus, kā SES indeksu izmantot izglītības politikas plānošanā.

	6.
	Konsultācijas un komunikācijas pasākums (N6)
	Seši mēneši no līguma noslēgšanas
	Pēc Pasūtītāja pieprasījuma konsultē projekta īstenošanas personālu par izstrādātajiem nodevumiem, tai skaitā – pēc Pasūtītāja aicinājuma Pretendents un/vai tā izvirzītie speciālisti piedalās organizētās darba grupās, pasākumos un/vai individuālās tikšanās, un īsteno vismaz vienu komunikācijas pasākumu (piemēram, prezentāciju) citiem IZM darbiniekiem par nodevumiem. Sniegto konsultāciju kopējais apjoms var tikt paredzēts līdz 5 (piecām) astronomiskajām stundām.
	Nodrošinātas konsultācijas pēc Pasūtītāja pieprasījuma (līdz 5 astronomiskajām stundām kopā).

Īstenots vismaz viens komunikācijas pasākums (piem., prezentācija) IZM darbiniekiem.

Pēc komunikācijas pasākuma pasūtītājam ir nodoti prezentācijā izmantoti materiāli.



4. Pretendenta saistības.
Pretendents apņemas sniegt augstas kvalitātes Pakalpojumu, pamatojoties uz akadēmiskām zināšanām un pētniecības prakses pieredzi. Pretendents, sniedzot Pakalpojumu, ievēro EIROPAS PARLAMENTA UN PADOMES REGULĀ (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), un Fizisko personu datu apstrādes likumā noteiktās prasības.

5. Pakalpojuma izpildes laiks: no līguma noslēgšanas brīža līdz Pakalpojuma pilnīgai izpildei, bet ne vēlāk kā līdz 2027. gada 31. decembrim.




Pielikums Nr.3
Atklātam konkursam 
“Skolēnu mācību snieguma ietekmējošo faktoru monitoringa risinājuma izstrāde un ieviešana”
 identifikācijas Nr. IZM2026/18/AK/AIKA


Piezīme: Lūdzu aizpildīt minēto veidlapu, ja priekšlikums par kādu prasību nav, ieinteresētais piegādātājs ailē ieraksta “nav priekšlikumu”
Ieinteresētā piegādātāja nosaukums:______________________________________
Komisija iepirkuma dokumentācijā plāno noteikt Pielikumā Nr.1 izvirzītās kvalifikācijas prasības.
Pasūtītājs pirms iepirkuma procedūras izsludināšanas ir ieinteresēts arī saņemt Jūsu viedokli par zemāk pievienotajiem jautājumiem:
	Nr.
	Pasūtītāja jautājums
	Lūdzu sniegt komentāru, ieteikumu, priekšlikumus vai tml.

	1. 
	Vai prasības Pretendenta pieredzei ir samērīgas un atbilstošas iepirkuma priekšmetam un neierobežo konkurenci?
	

	1. 
	Vai prasības Pretendenta speciālistiem ir atbilstošas iepirkuma priekšmetam?
	

	1. 
	Vai Tehniskajā specifikācijā ir iekļautas prasības, kas ierobežo Pretendentu loku vai paaugstina izmaksas?
	

	1. 
	Vai ir kādi priekšlikumi par Tehniskajā specifikācijā norādītajiem Pakalpojumiem izvirzītajām prasībām?
	

	1. 
	Vai piedāvātie izpildes termiņi ir atbilstoši veicamajam pakalpojuma apjomam?
	



Par tehniskās specifikācijas projektu (Pielikumi Nr.2.1. un  2.2.) 
Ieinteresētais piegādātājs var papildināt tabulu ar ailēm pēc nepieciešamības
	[bookmark: _Hlk125102773]Tehniskās specifikācijas prasība
	Ieinteresētā piegādātāja priekšlikums, 
komentārs

